Alexis Mac Allister
Alexis Mac Allister (født 24. december 1998) er en argentinsk professionel fodboldspiller, som spiller for Premier League-klubben Brighton & Hove Albion og Argentinas landshold.

Baggrund 
Han er søn af den tidligere fodboldspiller Carlos Mac Allister. Hans to brødre, Kevin Mac Allister og Francis Mac Allister, er begge også professionelle fodboldspillere.

Klubkarriere

Argentinos Juniors 
Mac Allister begyndte sin karriere hos Argentinos Juniors, og gjorde sin professionelle debut med klubben i oktober 2016. Den 25. november 2017 spillede de tre brødre sammen for første gang i ders karriere, de alle tre var på banen under et 1-0 nederlag til San Lorenzo.

Brighton & Hove Albion

Skifte og lejeaftaler 
Mac Allister skiftede i januar 2019 til Brighton. Som del af aftalen blev han lejet tilbage til Argentinos for resten af sæsonen. Han blev i 2019-20 sæsonen igen udlejet, denne gang til Boca Juniors.

Brighton-karriere 
Mac Allister fik sin debut for Brighton i marts 2020. Hans første 1,5 sæson i klubben så ham brugt hovedsageligt som rotationsspiller, før han i 2021-22 sæsonen havde sit store gennembrud, og etablerede sig som fast mand.

Landsholdskarriere

Olympiske landshold 
Mac Allister var del af Argentinas trup til sommer-OL 2020.

Seniorlandshold 
Mac Allister debuterede for Argentinas landshold den 6. september 2019.

Titler 
Argentinos Juniors
 Primera B Nacional: 1 (2016-17)

Boca Juniors

 Primera División: 1 (2019-20)
Argentina
 Verdensmesterskabet: 1 (2022)

Referencer

Eksterne henvisninger 

Fodboldspillere fra Argentina
Fodboldlandsholdsspillere fra Argentina
Fodboldspillere fra Argentinos Juniors
Fodboldspillere fra Brighton & Hove Albion F.C.
Fodboldspillere fra Boca Juniors
Deltagere ved verdensmesterskabet i fodbold 2022
Verdensmestre i fodbold
Fodboldspillere ved sommer-OL 2020
Deltagere for Argentina ved sommer-OL 2020